**savivaldybės Bendruomenės sveikatos tarybos**

**POSĖDŽIO PROTOKOLAS**

2019-03-18 Nr. SV2-2

Klaipėda

Posėdis įvyko: 2019-03-06, prasidėjo 16.00 val.

Pirmininkas: prof. Artūras Razbadauskas

Sekretorė: Janina Asadauskienė

Dalyvauja Bendruomenės sveikatos tarybos (BST) tarybos nariai: A. Slatvickis, S.Liekis , J. Beniušytė, R. Ložienė, L.Mileška; D.Drungilienė;

Kviestiniai svečiai: Rožė Perminienė, KMSA Sveikatos apsaugos skyriaus vyriausioji specialistė.

 **DARBOTVARKĖ:**

1. **Dėl  oro taršos poveikio sveikatai tyrimo (pranešėja I.Pačiauskaitė)**
2. **Dėl Visuomenės sveikatos specialiosios rėmimo programos priemonių 2019m. ( pranešėja R.Perminienė)**

**1. SVARSTYTA:**. **Dėl  oro taršos poveikio sveikatai tyrimo**

J.Asadauskienė supažindino su atlikta ligotumo, sergamumo ir mirtingumo kvėpavimo sistemos ligomis analize, lyginant Klaipėdos miesto rodiklius su didžiaisiais Lietuvos miestais ir artimiausiomis savivaldybėmis pajūrio regione, penkerių metų laikotarpyje 2013-2017m. Ligotumas kvėpavimo sistemos ligomis, lyginant su artimiausiomis savivaldybėmis laikotarpiu 2013-2017 m. Klaipėdos mieste buvo stabilus ir atitiko Lietuvos bendrąjį rodiklį. Lyginant didžiąsias Lietuvos savivaldybes, ligotumas didesnis nei Klaipėdos m. buvo Vilniaus m., Šiaulių m. ir Panevėžio m. savivaldybėse. Sergamumas lėtinėmis apatinių kvėpavimo sistemos takų ligomis Klaipėdos m. pastarąjį 5-metį, lyginant su kitomis savivaldybėmis, buvo didesnis. Tačiau šių susirgimų grupėje skaičiuojamos ir ūmios ligos pvz. gripas, kiti virusiniai susirgimai, peršalimo ligos Sergamumas lėtinėmis obstrukcinėmis plaučių ligomis Klaipėdos m. buvo didesnis nei kitose savivaldybėse ir didžiausias 2013 m. Mirtingumas nuo lėtinių kvėpavimo takų ligų Klaipėdos m. mažesnis, nei bendras Lietuvos rodiklis. Analizuojant išmetamų į orą teršalų kiekį kg/gyv. Klaipėdos m., kaip ir Šiauliuose ir Vilniuje, kasmet išmetamų teršalų kiekies didėja, tačiau lyginant savivaldybes tarpusavyje, Klaipėdoje išmetamų teršalų kiekis, tenkantis vienam gyventojui – didžiausias. Analizuojant išmetamų į orą teršalų kiekį, tenkantį vienam hektarui, Kaune ir Panevėžyje situacija blogesnė, tačiau Klaipėdos m. situacija turi tendenciją blogėti.

 BST nariai diskutavo apie susirgimų kodavimą, aplinkos sveikatai poveikį, gyvensenos įtaką sveikatai, išsamesnės sergamumo ligotumo ir mirtingumo kvėpavimo sistemos ligomis analizės poreikio, tikslinės tyrimo grupės.

**NUTARTA:**

1.Prašyti Klaipėdos visuomenės sveikatos biuro, atlikti Vitės kvartale esančių ugdymo įstaigų (1 darželio ir 2 mokyklų) vaikų sergamumo ir ligotumo kvėpavimo sistemos ligomis duomenų palyginimą su vaikų sergamumo ir ligotumo duomenimis Klaipėdos miesto ugdymo įstaigose pagal turimus visuomenės sveikatos stebėsenos duomenis

 2.Siūlyti Klaipėdos universiteto studentams rengti baigiamuosius darbus oro taršos poveikio sveikatai temomis.

 3. Įtraukti į BST 2019m. veiklos planą Aplinkos taršos klausimus.

 **2. SVARSTYTA: Dėl Visuomenės sveikatos rėmimo specialiosios programos 2019 - 2022m. priemonių 2019m. plano.**

 R.Perminienė informavo apie Visuomenės sveikatos rėmimo specialiosios programos (toliau- VSRSP) 2019 - 2022m. patvirtinimą Klaipėdos miesto taryboje. Pristatė planuojamas 2019m.šios programos priemones. BST nariai detaliai aptarė kiekvienos priemonės poreikį, tęstinumą, lėšų šių priemonių įgyvendinimui poreikį.

**NUTARTA:**

 PritartiVisuomenės sveikatos rėmimo specialiosios programos 2019 - 2022m. priemonių 2019m. planui.(pridedama)

Posėdis baigtas 17.00. val.

BST pirmininkas A.Razbadauskas

BST sekretorė J.Asadauskienė